
VENDIM 
Nr. 261, datë 29.4.2022

PËR NJËSITË BAZË TË SISTEMIT NDËRKOMBËTAR TË NJËSIVE (SI), QË DO TË PËRDOREN NË SHQIPËRI, NJËSITË QË RRJEDHIN PREJ TYRE, SHUMËFISHAT DHE NËNFISHAT, NJËSITË SHTESË TË VENDOSURA NDËRKOMBËTARISHT DHE MËNYRA E PËRDORIMIT TË TYRE[footnoteRef:2] [2:  Ky vendim përafron pjesërisht direktivën e Komisionit (BE) 2019/1258, datë 23.7.2019, që amendon për qëllim përshtatjen me progresin teknik, aneksin e direktivës së Këshillit 80/181/KEE, në lidhje me përkufizimet e njësive bazë të SI. CELEX nr.32019L1258. Gazeta Zyrtare e BE-së, L 196, datë 24 korrik 2019.] 


Në mbështetje të nenit 100 të Kushtetutës dhe të pikës 2, të nenit 11, të ligjit nr. 126/2020, “Për metrologjinë”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në Republikën e Shqipërisë përdoren njësitë bazë të Sistemit Ndërkombëtar të Njësive (SI), njësitë që rrjedhin prej tyre, shumëfishat dhe nënfishat, njësitë shtesë të vendosura ndërkombëtarisht, të përcaktuara në këtë vendim.
2. Mënyra e përdorimit të njësive të matjes, sipas pikës 1, të këtij vendimi, përcaktohet në këtë vendim.
3. Në transportin ajror, detar dhe hekurudhor, krahas njësive të sistemit SI të paraqitura në këtë vendim, lejohen të përdoren edhe njësi të tjera të përcaktuara në konventa apo marrëveshje ndërkombëtare të këtyre llojeve të transporteve.
4. Njësitë bazë të Sistemit Ndërkombëtar të Njësive (SI), janë:
4.1 Njësia e kohës: sekondë, simboli s, është njësia SI e kohës. Ajo përcaktohet duke marrë vlerën fikse numerike të frekuencës së ceziumit ΔνCs, frekuenca e tranzicionit në gjendjen themelore të atomit 133 të ceziumit, prej 9 192 631 770, kur shprehet në njësinë Hz, e cila është e barabartë me s-1.
4.2	Njësia e gjatësisë: metër, simboli m, është njësia SI e gjatësisë. Ajo përcaktohet duke marrë vlerën fikse numerike të shpejtësisë së dritës në vakuum c prej 299 792 458, kur shprehet në njësinë m/s, ku s përcaktohet në terma të ΔνCs-së.
4.3	Njësia e masës: kilogram, simboli kg, është njësia SI e masës. Ajo përcaktohet duke marrë vlerën fikse numerike të konstantës Planck h prej 6.626 070 15 × 10–34, kur shprehet në njësinë J.s, e cila është e barabartë me kg m2 s–1, ku metri dhe sekonda përcaktohen në termat e c-së dhe ΔνCs-së.
4.4	Njësia e rrymës elektrike: amper, simboli A, është njësia SI e rrymës elektrike. Ajo përcaktohet duke marrë vlerën fikse numerike të ngarkesës elementare prej 1,602 176 634 × 10–19, kur shprehet në njësinë C, e cila është e barabartë me A s, ku sekonda përcaktohet në terma të ΔνCs-së.
4.5	Njësia e temperaturës termodinamike: kelvin, simboli K, është njësia SI e temperaturës termodinamike. Ajo përcaktohet duke marrë vlerën fikse numerike të konstantes Boltzmann k prej 1,380 649 × 10-23, kur shprehet në njësinë J.K-1, e cila është e barabartë me kg m2 s-2 K-1, ku kilogrami, metri dhe sekonda përcaktohen në terma të h-së, c-së dhe ΔνCs-së.
4.6	Njësia e sasisë së substancës: mol, simboli mol, është njësia SI e sasisë së substancës. Një mol përmban saktësisht 6,022 14076 76 × 1023 grimca elementare. Ky numër është vlera numerike e konstantes Avogadro, NA, kur shprehet në njësinë mol–1 dhe quhet numri i Avogadros. 
Sasia e substancës, simboli n, i një sistemi është një masë e numrit të njësive themelore të specifikuara. Një grimcë elementare mund të jetë një atom, një molekulë, një jon, një elektron, çdo grimcë tjetër ose grup i caktuar grimcash.
4.7	Njësia e intensitetit të dritës: kandela, simboli cd, është njësia SI e intensitetit të dritës në një drejtim të caktuar. Ajo përcaktohet duke marrë vlerën fikse numerike të efikasitetit të dritës së rrezatimit monokromatik të frekuencës 540 × 1012 Hz, Kcd, prej 683, kur shprehet në njësinë lm W–1, e cila është e barabartë me cdsr W–1, ose cdsr kg–1 m–2 s3, ku kilogrami, metri dhe sekonda përcaktohen në terma të h-së, c-së dhe ΔνCs-së.
4.8	Madhësia, emri dhe simboli i njësive bazë SI jepen në tabelën nr. 1, që i bashkëlidhet këtij vendimi.
5. Madhësia, emri dhe simboli i njësive të rrjedhura të Sistemit Ndërkombëtar të Njësive (SI). Njësitë e rrjedhura të Sistemit Ndërkombëtar të Njësive (SI) formohen nga njësitë bazë nëpërmjet shprehjeve algjebrike, që lidhin madhësitë korresponduese.
5.1 Madhësia, emri dhe simboli i njësive të rrjedhura të Sistemit Ndërkombëtar të Njësive (SI), të cilat shprehen vetëm nga njësitë bazë të këtij sistemi matjeje, jepen në tabelën nr. 2, që i bashkëlidhet këtij vendimi.
5.2	Madhësia, emri dhe simboli i njësive të rrjedhura të Sistemit Ndërkombëtar të Njësive (SI), të cilat shprehen me emra dhe simbole të veçanta jepen në tabelën nr. 3, që i bashkëlidhet këtij vendimi.
5.3	Madhësia, emri dhe simboli i njësive të rrjedhura të Sistemit Ndërkombëtar të Njësive (SI), të cilat shprehen nga kombinimi i disa njësive të rrjedhura të Sistemit Ndërkombëtar të Matjeve SI me emra dhe simbole të veçanta, jepen në tabelën nr. 4, që i bashkëlidhet këtij vendimi.
6. Sistemi Ndërkombëtar i Njësive (SI) shpreh shumëfishat dhe nënfishat dhjetorë të njësive të matjes me ndihmën e parashtesave. Faktori i fuqisë, emri dhe simboli i parashtesave të njësive të matjes të Sistemit Ndërkombëtar të Njësive (SI) jepen në tabelën nr. 5, që i bashkëlidhet këtij vendimi.
7. Emri, simboli dhe vlera në njësi SI e njësive të pranuara për t’u përdorur me Sistemin Ndërkombëtar të Njësive (SI) jepen në tabelën nr. 6, që i bashkëlidhet këtij vendimi.
8. Emri, simboli, përkufizimi dhe vlera në njësi SI e njësive matëse të pranuara për t’u përdorur në Sistemin Ndërkombëtar të Matjeve SI, vlera e të cilave është përcaktuar në mënyrë eksperimentale, jepen në tabelën nr.7, që i bashkëlidhet këtij vendimi.
9. Emri, simboli dhe vlera në njësi SI e njësive të tjera të pranuara për t’u përdorur në Sistemin Ndërkombëtar të Njësive (SI) jepen në tabelat nr. 8 (a), 8 (b) dhe 8 (c), që i bashkëlidhen këtij vendimi.
10. Rregullat për përdorimin e drejtë të njësive të matjes të Sistemit Ndërkombëtar të Njësive (SI) janë:
10.1 Çdo madhësi në Sistemin Ndërkombëtar të Njësive (SI) ka një njësi të vetme, ndërsa e anasjella nuk është e vërtetë.
10.2 Vlerat e madhësive të quajtura pa përmasa shprehen vetëm me numra dhe paraqesin raportin e dy madhësive të së njëjtës natyrë.
10.3 Simbolet e njësive shkruhen me shkronja latine dhe në përgjithësi të vogla. 
Në rastet kur emri i njësisë rrjedh nga një emër i përveçëm, shkronja e parë e simbolit shkruhet me shkronjë të madhe.
10.4 Emri i plotë i një njësie shkruhet me shkronjë të vogël.
10.5 Simbolet e njësive mbeten të pandryshuara, kur vlera e madhësisë ndryshon nga njësia.
10.6 Simbolet e njësive nuk ndiqen me pikë pas tyre, me përjashtim të rasteve kur ndodhen në fund të fjalisë.
10.7 Nëse një njësi shoqërohet me madhësi relative, duhet që ajo të tregohet vetëm me simbolin e vendosur prapa vlerës numerike.
10.8 Produkti i dy ose më shumë njësive shënohet me njërën nga mënyrat e mëposhtme: N.m ose N m.
10.9 Kur një njësi e rrjedhur formohet nga pjesëtimi i dy njësive, përdoret një vijë e pjerrët (/), një vijë horizontale ose eksponentë negativë.
10.10 Asnjëherë nuk përdoret në një rresht më shumë se një vijë e pjerrët, me përjashtim të rastit kur janë vendosur kllapat.
10.11 Shumëfishat dhe nënfishat e njësisë së masës formohen nga bashkimi i parashtesave me fjalën “gram”, simboli i të cilit është “g”.
10.12 Simbolet e parashtesave shkruhen me shkronja latine, pa hapësirë ndërmjet simbolit të parashtesës dhe simbolit të njësisë.
10.14 Nuk lejohet të përdoren parashtesa të përbëra, të formuara nga vendosja e shumë parashtesave.
10.15 Një parashtesë nuk lejohet të përdoret vetëm, pa njësinë.
10.16 Nëse simbolit të njësisë të ngritur në një fuqi i vihet një parashtesë, atëherë edhe parashtesa kuptohet që është e ngritur në atë fuqi.
10.17 Nuk lejohet zbatimi i parashtesave SI për njësitë këndore: “, ‘, apo për njësitë e kohës: min, h, d.
11. Vendimi nr. 1162, datë 13.8.2008, i Këshillit të Ministrave, “Për njësitë e tjera të matjes jashtë sistemit SI”, shfuqizohet.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Arben Ahmetaj

Tabela nr. 1 
NJËSITË BAZË SI
	Madhësia
	Njësia

	
	Emri
	Simboli

	Koha
	sekondë
	s

	Gjatësia
	metër
	m

	Masa
	kilogram
	kg

	Rryma elektrike
	amper
	A

	Temperatura termodinamike
	kelvin
	K

	Sasia e lëndës
	mol
	mol

	Intensiteti i dritës
	kandela
	cd



Tabela nr. 1.1
Emri dhe simboli i veçantë i njësisë së temperaturës për shprehjen e temperaturës në Celsius.
	Madhësia
	Njësia

	
	Emri
	Simboli

	Temperatura celsius
	Celsius
	oC



Temperatura Celsius përcaktohet si diferencë t = T – T0 ndërmjet dy temperaturave termodinamike T dhe T0, ku T0= 273,15 K. 
Një interval ose diferencë temperaturash mund të shprehet në kelvin ose në gradë celsius.

Tabela nr. 2	
NJËSI TË RRJEDHURA NGA NJËSITË BAZË TË SISTEMIT SI
Njësi të rrjedhura të SI-së
	Madhësia e rrjedhur
	Njësia e rrjedhur
	Simboli

	- Sipërfaqja
	metër katror
	m2

	- Vëllimi
	metër kub (a)
	m3

	- Shpejtësia
	metër për sekondë
	 m/s

	- Nxitimi
	metër për sekondë në katror
	 m/s2

	- Numri i valëve
	një për metër
	 m-1

	- Densiteti
	kilogram për metër kub
	kg/m3

	- Vëllimi specifik
	metër kub për kilogram
	m3/kg

	- Densiteti i rrymës
	amper për metër katror
	A/ m2

	- intensiteti i fushës magnetike
	amper për metër
	A/m

	- përqendrimi (i sasisë së lëndës)
	mol për metër kub
	 mol/m3

	- shkëlqimi
	kandela për metër katror
	 cd/ m2

	- indeksi i thyerjes
	një (numër)
	 1

	- aktiviteti katalitik
	katal
	kat=mol/s

	
	
	



a) Simboli “1” zakonisht nuk përdoret në kombinime me vlerën numerike.
b) Njësitë e rrjedhura formohen nga shprehjet algjebrike, që përmbajnë veprime të shumëzimit dhe të ngritjes në fuqi të njësive bazë SI dhe të shumëzuara këto me një koeficient të barabartë me 1.

Tabela nr. 3
NJËSI TË RRJEDHURA TË SI-SË, ME EMRA DHE SIMBOLE TË VEÇANTA
	Madhësia e rrjedhur
	Njësia
	Shprehja

	
	Emri
	Simboli
	E shprehur në njësi të tjera të SI
	E shprehur në njësi bazë të SI

	Këndi plan
	radian(a)
	rad
	
	m .m-1

	Këndi në hapësirë
	steradian
	sr
	
	m2 .m-2

	Frekuenca
	herz
	Hz
	
	s-1

	Forca
	njuton
	N
	
	m.kg. s-2

	Presioni, sforcimi
	paskal
	Pa
	N/m2 
	m-1.kg. s-2

	Energjia, puna 
	xhaul
	J
	N. m
	m2.kg.s-2

	Fuqia(1), fluksi energjetik
	wat
	W
	J/s
	m2.kg.s-3

	Ngarkesa elektrike
	culon
	C
	
	s.A

	Diferenca e potencialit elektrik,
Forca elektromotore
	volt
	V
	W/A
	m2.kg.s-3.A-1

	Rezistenca elektrike 
	ohm
	Ω
	V/A
	m2.kg.s-3.A-2

	Përcjellshmëria
	siemen
	S
	A/V
	m-2.kg-1.s3.A2

	Kapaciteti
	farad
	F
	C/V
	m-2.kg-1.s4.A2

	Fluksimagnetik
	weber
	Wb
	W-S
	m2.kg.s-2.A-1

	Densiteti i fluksit magnetik
	tesla
	T
	Wb- m-2
	kg.s-2.A-1

	Induktiviteti
	henri
	H
	Wb- A-1
	m2.kg.s-2.A-2

	Fluksi i dritës
	lumen
	lm
	cdsr
	cd

	Ndriçimi
	lux
	lx
	lm/ m2
	m-2.cd

	Aktiviteti i një burimi
radioaktiv
	bekerel
	Bq
	
	s-1

	Doza e përthithur, energjia specifike, indeksi i dozës së absorbuar
	grej

	Gy

	J/kg 
	m2. s-2

	Doza ekuivalente
	sivert
	Sv
	J/kg
	m 2 · s –2

	Aktiviteti katalitik
	katal
	kat
	
	mol . s - 1



Në veçanti, njësitë SI të prejardhura mund të shprehen me emra të veçantë dhe simbole të dhëna në tabelën e mësipërme; për shembull, njësia SI e viskozitetit dinamik mund të shprehet si m – 1 • kg • s – 1 ose N • s • m – 2 ose Pa • s.

(1)Emra të veçantë për njësinë e fuqisë: emri volt–amper (simboli “VA”), kur përdoret për të shprehur fuqinë e plotë të rrymës elektrike alternative, dhe var (simboli “var”), kur përdoret për të shprehur fuqinë elektrike reaktive. “var” nuk përfshihet në “GCPM resolutions”. 

Tabela nr. 4
SHEMBUJ TË NJËSIVE TË RRJEDHURA SI, EMRAT DHE SIMBOLET E TË CILAVE SHPREHEN NGA KOMBINIMI I NJËSIVE TË RRJEDHURA TË SISTEMIT NDËRKOMBËTAR TË NJËSIVE (SI) ME EMRA DHE SIMBOLE TË VEÇANTA
Njësi të rrjedhura të SI
	Njësia e rrjedhur
	Emri
	Simboli
	Shprehur në terma të njësive bazë SI

	
	
	
	

	- Viskoziteti dinamik
	paskal sekond
	Pa.s
	 m-2.kg.s-1

	- Momenti i forcës
	njuton metër
	N.m
	 m2.kg.s-2

	- Tensioni sipërfaqësor
	njuton për metër
	N/m
	kg.s-2

	- Shpejtësia këndore
	radian për sekondë
	rad/s
	m.m-1.s-1= s-1

	- Nxitimi këndor
	radian për sekondë katror
	rad/ s-2
	m.m-1.s-1= s-2

	- Densiteti i fluksit termik,
 Rrezatimi energjetik
	vat për metër katror
	W/.m2
	kg.s-3

	-Kapaciteti termik
entropia specifike
	xhaul për Kelvin
	J/K
	m2.kg.s-2.K-1
m2.s-2

	- Energjia specifike
	 xhaul për kilogram
	J/kg
	

	- Përcjellshmëria 
 termike
	 vat për metër kelvin
	W/(m.K)
	m.kg.s-3.K-1

	- Energjia vëllimore
	 xhaul për metër kub
	J/ m3
	m-1.kg.s-2

	- Intensiteti i fushës elektrike
	 volt për metër
	V/m
	m.kg.s-1.A-1

	 - Ngarkesa elektrike vëllimore
	 kulon për metër kub
	C/ m3
	m-3.s.A

	 - Induksioni  elektromagnetik
	
 kulon për metër katror
	
C/ m2
	
m-3.s.A

	- Përcjellshmëria dielektrike
	 farad për metër
	F/m
	m-3.kg-1.s-4.A2

	- Përcjellshmëria magnetike
	henri për metër
	H/m
	m.kg.s-2.A-2

	- Energjia molare
	 xhaul për mol
	J/m
	m2.kg.s-2.mol-1

	- Entropia molare
kapaciteti termik molar
	 xhaul për mol kelvin
	J/(mol.K)
	m2.kg.s-2.K-1.mol-1

	- Ekspozimi ndaj rrezeve
	kulon për kilogram
	C/kg
	kg-1.s.A

	  - Fuqia e dozës së
 absorbimit
	grej/s
 
	Gy/s

	m2.s-3


	 - Intensiteti i rrezatimit
	 Vat për steradian
	W/sr
	m4.m-2.kg.s-3

	 - Luminishenca
 energjetike
	 Vat për metër katror
 steradian
	W(m2.sr)
	m2m-2.kg.s-3= kg.s-3



Tabela nr. 5
SHUMËFISHAT DHE NËNFISHAT DHJETORË TË NJËSIVE TË MATJES 
TË SISTEMIT SI 
[bookmark: _GoBack]Shumëfishat dhe nënfishat dhjetorë të njësive formohen me anë të shumëzimit të faktorëve numerikë dhjetorë, me njësi të SI-së.

Faktorët numerikë tregohen me prefikse ose simbole të tyre, që vendosen para emrit të njësisë ose simbolit të tyre.

	Faktori
	Prefiksi
	Simboli

	1024
	jota
	Y

	1021
	zeta
	Z

	1018
	eksa
	E

	1015
	peta
	P

	1012
	tera
	T

	109
	giga
	G

	106
	mega
	M

	103
	kilo
	k

	102
	hekto
	h

	10
	deka
	da

	10-1
	deci
	d

	10-2
	centi
	c

	10-3
	mili
	m

	10-6
	mikro
	µ

	10-9
	nano
	n

	10-12
	piko
	p

	10-15
	femto
	f

	10-18
	ato
	a

	10-21
	zepto
	z

	10-24
	jokto
	y



Tabela nr. 6
NJËSITË QË JANË CAKTUAR NË BAZË TË SISTEMIT TË NJËSIVE SI, POR NUK JANË SHUMËFISHA APO NËNFISHA DHJETORË TË TYRE
	Madhësia
	Njësia

	
	Emri
	Simboli
	Vlera

	Këndi plan
	rrotullim
* 
	 
	1 rrotullim = 2 π rad

	
	gradë* ose gon*
	gon*
	[image: image]

	
	gradë
	°
	[image: image]

	
	Minutë këndore
	′
	[image: image]

	
	Sekondë këndore
	″
	[image: image]

	Koha
	minutë
	min
	1 min = 60 s

	
	orë
	h
	1 h = 3 600 s

	
	ditë
	d
	1 d = 86 400 s

	(1) Karakteri (*) mbas një emri njësie ose simboli tregon se nuk figuron në listat e hartuara nga CGPM-ja, CIPM-ja ose BIPM-ja. Kjo vlen për të gjithë këtë shtojcë.
 (2) Asnjë simbol ndërkombëtar nuk ekziston.



Shënim. Prefikset e paraqitura në tabelën 5 do të përdoren me njësitë dhe simbolet e masës, të vëllimit, të presionit në ajër e në lëngje dhe të njësisë gradë të këndit plan të tabelës nr. 6, me përjashtim të simbolit “g”.

Tabela nr. 7	
NJËSITË E PËRDORURA ME SISTEMIN SI, VLERAT E TË CILAVE JANË PËRCAKTUAR EKSPERIMENTALISHT
	Madhësia
	Njësia

	
	Emri
	Simboli
	Përkufizime

	Energjia
	Elektrovolt
	eV
	Elektron volt është energjia kinetike e fituar nga kalimi i një elektroni për një ndryshim potenciali prej 1 volt në vakum.

	Masa
	Masa atomike e unifikuar
	u
	Njësitë e masës atomike të unifikuar janë të barabarta me 1/12 e masës së një atomi të nuklidit12C.



Tabela nr. 8(a)
NJËSITË LIGJORE TË MATJES, LEJUAR VETËM PËR PËRDORIME SPECIFIKE
	Fusha e aplikimit
	Njësia

	
	Emri
	Vlera e përafruar
	Simboli

	Shenjat e trafikut rrugor, matja e distancës dhe e shpejtësisë
	milje
	1 milje =
	1 609 m
	mile

	
	jard
	1 yd =
	0,9144 m
	yd

	
	këmbë
	1 ft =
	0,3048 m
	ft

	
	inç
	1 in =
	2,54 × 10-2 m
	in

	Shpërndarja e birrës, mushtit, qumështit n1% kontejnerë të kthyeshëm
	pint
	1 pt =
	0,5683 × 10-3 m3
	pt

	

	Transaksioni në metale të çmuara
	troy ounce
	1 oz tr =
	31,10 × 10-3 kg
	oz tr



Tabela nr. 8(b)
NJËSITË LIGJORE TË MATJES MADHËSITË, EMRAT, SIMBOLET DHE VLERAT E PËRAFËRTA
	Gjatësia

	inç
	1 in
	= 2,54 × 10-2 m

	këmbë
	1 ft
	= 0,3048 m

	milje
	1 mile
	= 1 609 m

	jard
	1 jard
	= 0,9144 m

	Sipërfaqja

	këmbë në katror
	1 sq ft
	= 0,929 × 10-1 m2

	akre
	1 ac
	= 4 047 m2

	jard në katror
	1 sq yd
	= 0,8361 m2

	Volumi

	fluid ounce
	1 fl oz
	= 28,41 × 10-6 m3

	gllënjkë
	1 gill
	= 0,1421 × 10-3 m3

	pint
	1 pt
	= 0,5683 × 10-3 m3

	kuart
	1 qt
	= 1,137 × 10-3 m3

	gallon
	1 gal
	= 4,546 × 10-3 m3

	Mas

	ounce (shmangës)
	1 oz
	= 28,35 × 10-3 kg

	troy ounce
	1 oz tr
	= 31,10 × 10-3 kg

	paund
	1 lb
	= 0,4536 kg

	Energjia

	therm
	1 therm
	= 105,506 × 106 J



Tabela nr. 8(c)
NJËSITË E MATJES, LEJUAR VETËM PËR PËRDORIME SPECIFIKE
	Fusha e aplikimit
	Njësia

	
	Emri
	Vlera e përafruar
	Simboli

	Navigimi detar
	pash detar (fathom)
	1 fm =
	1,829 m
	fm

	Birrë, musht, limonada, ujë, lëngje frutash në kontejnerë të kthyeshëm
	pint
	1 pt =
	0,5683 × 10-3 m3
	pt

	
	fluid ounce
	1 fl oz =
	28,41 × 10-6 m3
	fl. oz

	pije
	gllënjkë
	1 gill =
	0,142 × 10-3 m3
	gill

	Mallra të shitura me shumicë
	ounce
(shmangës)
	1 oz =
	28,35 × 10-3 kg
	oz

	
	paund
	1 lb =
	0,4536 kg
	lb

	furnizim me gaz
	therm
	1 therm =
	105,506 × 106 J
	therm

